Document ID: 32009R0508

UREDBA KOMISIJE (ES) št. 508/2009
z dne 15. junija 2009
o spremembi Uredbe Komisije (ES) št. 543/2008 o uvedbi podrobnih pravil za izvajanje Uredbe Sveta (ES) št. 1234/2007 glede tržnih standardov za perutninsko meso
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) ter zlasti člena 121(e) v povezavi s členom 4 Uredbe,
ob upoštevanju naslednjega:
(1)
V skladu s členom 18 Uredbe Komisije (ES) št. 543/2008 (2) nacionalni referenčni laboratoriji strokovnemu odboru pred 1. julijem vsakega leta pošljejo podatke pregledov za nadzor vsebnosti vode v perutninskem mesu, ki jih ureja navedena uredba.
(2)
Zaradi boljšega usklajevanja je priporočljivo, da nacionalni referenčni laboratoriji za pošiljanje podatkov strokovnemu odboru uporabljajo enake predloge in isti naslov.
(3)
Zato je treba Uredbo (ES) št. 543/2008 ustrezno spremeniti.
(4)
Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Uredba (ES) št. 543/2008 se spremeni:
(a)
Drugi pododstavek člena 18(1) se nadomesti z:
„Nacionalni referenčni laboratoriji vsako leto pred 1. julijem pošljejo rezultate pregledov, navedenih v odstavku 1, na obrazcu iz Priloge XIIa k tej uredbi. Ugotovitve se predložijo v obravnavo Upravljalnemu odboru v skladu s členom 195 Uredbe (ES) št. 1234/2007.“;
(b)
Doda se nova Priloga XIIa, katere besedilo je navedeno v Prilogi k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. junija 2009

Labels: 3
17
6